Formasi Telaga Jatoh

Formasi Telaga Jatoh ialah sejenis formasi batuan berusia Karbon Awal yang terdapat di negeri Perlis, Malaysia.

Sejarah Pengkajian 
Formasi Telaga Jatoh diperkenalkan oleh Meor dan Lee (2005) bagi menerangkan lapisan rijang nipis  di negeri Perlis yang menjadi biotanda pemisahan antara batuan berusia Devon dengan Formasi Kubang Pasu yang berusia Karbon.

Basir et al. (2010) mencirikan formasi ini sebagai sebahagian daripada pelapisan batuan dalam Formasi Kubang Pasu.

Taburan 
Formasi ini tersingkap di Bukit Sanai B dan Bukit Sanai C, Kampung Guar Jentik serta Bukit Tuntung in Pauh serta sedikit di bahagian utara negeri Kedah.

Korelasi 
Di Bukit Sanai B, Formasi Telaga Jatoh melapisi Batu Kapur Sanai yang berusia Devon Akhir dan dilapisi Ahli Chepor daripada Formasi Kubang Pasu yang berusia Karbon.

Singkapan yang sama juga ditemui di Bukit Sanai B dan Bukit Tuntung tetapi tidak bersambungan kerana kehadiran sempadan sesar (Basir et al. 2010, Meor et al. 2013).

Litologi 
Formasi batuan ini berketebalan 3 hingga 11 meter yang terdiri daripada pelapisan tebal rijang hitam dan batu lumpur hitam yang berselang-seli secara berirama (Basir et al. 2003).

Pelipatan nendat wujud sebagai unit tertentu dalam formasi yang dikenalpasti diakibatkan oleh tindakan tektonik secara mampatan.

Penentuan Usia 
Penentuan usia formasi sebagai Karbon Awal (Tournaisian Akhir hingga Visean Bawah) ini ditentukan melalui penemuan fosil-fosil radiolaria seperti Albailella deflandrei dan A.indensis Zones.

Sekitaran Pengendapan 
Formasi ini ditafsirkan termendap dalam sekitaran antara pelantar luar di barat Perlis hingga marin cetek cangkat benua di selatan Kedah (Basir dan Zaiton, 2011).

Rujukan 

 Basir, J., Zaiton, H., 2011b. Radiolarian biostratigraphy of Peninsular Malaysia – an update. Bull. Geol. Soc. Malaysia 57, 27–38.
 Basir, J., Zaiton, H., Siti, N.H., 2003. Black siliceous deposits in Peninsular Malaysia: their occurrence and significance. Bull. Geol. Soc. Malaysia 46, 149–154.
 Basir, J., Atilla, B., Nazariah, J., Norhifzan, I., 2010. Occurrence of slate in Perlis and its significance. Bull. Geol. Soc. Malaysia 56, 75–78.
 Meor, H.H., Lee, C.P., 2003. The Sanai Limestone Member—a Devonian limestone unit in Perlis. Bull. Geol. Soc. Malaysia 46, 137–141.
Meor, H.H., Lee, C.P., 2005. The Devonian–Lower Carboniferous succession in Northwest Peninsular Malaysia. J. Asian Earth Sci. 24, 719–738.

Geologi Malaysia
Geologi Semenanjung Malaysia